NIF skal evaluere samarbeidet med Jet Set Sports etter Rio-OL
Det forklarte Tvedt da han møtte VG etter torsdagens idrettsstyremøte på Fornebu. Det er drøyt to måneder til de olympiske lekene starter i Brasil. I forkant av dette forlenget Norges Idrettsforbund (NIF) avtalen de har med selskapet Jet Set Sports. Mannen bak selskapet, Sead Dizdarevic, har fått monopol på salg av OL-billetter i Norge av NIF. Han har tidligere vært innblandet i en korrupsjonsskandale som rystet idrettsverdenen, da han innrømmet å ha betalte 130.000 dollar under bordet i forbindelse med en korrupsjonsskandale rundt Salt Lake City-OL i 2002. Bakgrunn: Her er det du trenger å vite om saken!– Hva er begrunnelsen for at Norges Idrettsforbundet har valgt å forlenge avtalen med selskapet til denne mannen, Tom Tvedt? – Det er ingen begrunnelse. Nå skal vi til Rio. Dette er avtaler som NIF har jobbet med i seks år. Så skal vi gjøre en evaluering etter OL, inklusive de som er leverandører for oss. Les også: Nils Arne Eggen og åtte andre idrettsprofiler samles opp om opprop for nye idrettspolitikk – Forstår du at noen vil reagere på Norges Idrettsforbunds kobling til dette selskapet? – Jeg forstår mye. Det er slik at for seks år siden, så begynte man å jobbe mot Rio. Dette styret har sagt at vi skal evaluere dette etter Rio. Og jeg har ingen problem med å ha forståelse for det, sier Tvedt til VG. Fredag og lørdag skal han møte store deler av den idrettspolitiske makteliten i Norge på et såkalt ledermøte på Fornebu – en 20 minutters kjøretur fra Oslo sentrum.Inge Andersen har sittet som generalsekretær i Norges Idrettsforbund siden 2004 og kjenner godt til avtalene med Jet Set Sports. Så du denne? Her er Sotsji-tallene NIF ikke ville vise deg På spørsmål om han synes det er komfortabelt å samarbeide med Dizdarevic, svarer han: – Det er ingen i Jet Set Sports som er dømt for noe som helst. Vi har gjort alle disse vurderingene. Det er vurderinger som er gjort av både idrettsstyret og administrasjon tidligere, og vi har en avtale som løper med Jet Set Sports. Og vi har vurdert de etiske og verdimessig sidene rundt dette. – Hva er den vurderingen da? – Det er at Jet Set Sports er en godkjent leverandør av billetter av IOC. De har vært brukt av IOC ved en rekke anledninger i både Beijing (OL i 2008) og London (2012). Og gjennom våre undersøkelser, har vi vurdert det dit hen at det har vært en riktig beslutning, sier Andersen. Advokaten Jim Moriarty er blant de som ikke er imponert over at Jet Set Sports har vært brukt som leverandør, noe han har gitt uttrykk for overfor VG tidligere. Han mener Norges Idrettsforbund burde unngå å drive handel med en person som under ed innrømmet å ha betalt 130 000 dollar i forbindelse med Salt Lake City-skandalen. Dizdarevic har siden tjent en formue. Under OL i London skal han ha kontrollert ti prosent av alle billettene på verdensbasis. Når selskapet i tillegg kjøper opp flere tusen hotellrom, blir makten - og gevinsten - under et OL enorm. – Det handler kun om å maksimere inntekten, og på den måten er det bare de rike som har råd til å få med seg et OL. Når man korrumperer seg inn i IOC, bør man utestenges, ikke bli en av verdens mektigste, sier Moriarty. – Man later som om man selger en masse gode billetter til utsalgspris, men det stemmer ikke. De beste billettene sitter Sead på selv. Og de selges dyrt, hevder den amerikanske advokaten.
Idrettspresident Tom Tvedt (48) forstår at folk reagerer på at Norges Idrettsforbund fortsatt samarbeider med en mann som innrømmet å ha betalt 130.000 dollar under bordet i forbindelse med en korrupsjonsskandale